Setu chañjet an eur arre ; e - pad ur sizhuniad c ' hoazh e vimp un tamm kollet ha skuizh moarvat ; met un dra ma lak diaes dreist - holl get ar chañjamantoù - eur . A - c ' houde miz Genver eh oc ' h kustum da welet an heol é c ' hounid àr an teñvalded , d ' an noz , da vintin , ha hervez ar pezh a rit d ' an eurioù - se e c ' hellit heuliiñ red ar blez , a - vuzul . Lakaomp : bremañ , d ' an eur ma yan da breniñ ma bara e welan an heol , ha pemzektez zo c ' hoazh ne welen ket . Pa vez aet da labourat ivez e vez santet ar c ' hemm - se a dammig da dammig . Hag en un taol e vez , d ' an noz dreist - holl , lakaet an dud da bas en ur prantad arall . Bremañ e welan an heol pell d ' an noz . Etre ar sadorn hag ar sul e vez lakaet ur chañjamant bras , pa n ' eus nemet un dra hag a zalc ' h da chañj tamm ha tamm . Ha ne gredan ket forzh e lak an dra - se an dud da stagiñ muioc ' h doc ' h o endro . Ma ! Kredapl , a - du - rall , eh in d ' ober un tamm tro er - maez hiniv dre mand eo brav an amzer ha ma ' m bo un tamm frankiz da vonet . Hiniv eo ma fal klevet ar goukoug ; tud zo o deus hi klevet an deizioù - mañ . . .